GiliGold/VAD_KnessetCorpus huggingface dataset:
שתי הערות:
הדבר הזה כמובן מעורר בעיה שנייה – וזה כמובן מעניין רק את הקואליציה ולא את האופוזיציה.
שתי הערות:
אני חושב שאת הקואליציה זה אמור לעניין - שדברים שלא עברו בוועדת שרים ואין להם תמיכה של ממשלה, וכל זמן שאין תמיכה פוזיטיבית של הממשלה, המשמעות לפי התקנון היא שהממשלה מתנגדת - - -
שולי מועלם-רפאלי:
אז אל תתערב.
שולי מועלם-רפאלי:
תן לפתור את זה בינינו ותפסיק להלך אימים על הקואליציה כאילו אתה חלק ממנה.
שולי מועלם-רפאלי:
אתה לא חלק מהקואליציה ולכן אל תתערב.
יואל חסון:
אנחנו לא רוצים לשמוע - - -
גיל ברינגר:
אתה לא חייב.
מכלוף מיקי זוהר:
אבל אני רוצה לשמוע אותו, יואל.
שולי מועלם-רפאלי:
יש יושב-ראש לוועדה והוא מחליט.
דוד ביטן:
מה, הוא קובע לנו מה לעשות?
מכלוף מיקי זוהר:
אני צריך לתת לו לדבר?
דוד ביטן:
לא, לא בצורה כזאת.
גיל ברינגר:
מה זה "בצורה כזאת"?
גיל ברינגר:
אני אומר את הדברים - - -
שולי מועלם-רפאלי:
הוא מדבר בצורה מכובדת ומותר לא להסכים.
דוד ביטן:
תגידי לי, על מה את מדברת?
דוד ביטן:
את מבינה שאין אנשים בקלפיות?
דוד ביטן:
את מבינה ששמים מזכיר ועדת קלפי והוא סופר את הקולות בלי נציג של אף מפלגה?
דוד ביטן:
על מה את מדברת?
שולי מועלם-רפאלי:
אמרתי שאני לא מדברת על המהות.
שולי מועלם-רפאלי:
אמרתי שאני מדברת על התהליך.
דוד ביטן:
מה זה לא מהות?
דוד ביטן:
זו המהות.
שולי מועלם-רפאלי:
לא נראה לי לבוא לפה לקבל פטור, למרות שזה לא קיבל תמיכה של ועדת שרים לענייני חקיקה.
פנינה תמנו:
אני רוצה לדבר על הכסף – 56 מיליון נוספים על חשבון הבוחר.
אחמד טיבי:
מיקי, או שיהיה פה סדר או שתסיק מסקנות אישיות.
מכלוף מיקי זוהר:
אני אגיד לך את האמת, זה מסוג המקרים שאני מהרהר בהמשך דרכי.
פנינה תמנו:
ביטן, בוא אני אגיד לך כמה קיצצו ב- - -
דוד ביטן:
מה זה שייך?
פנינה תמנו:
זה שייך.
פנינה תמנו:
מקצצים בשירותים חברתיים - - -
מכלוף מיקי זוהר:
אנחנו רוצים להתכנס להצבעה.
מכלוף מיקי זוהר:
תמסור לאיילת שאני ממש מצטער, אבל יש מקרים שאני לא יכול להגיד לא.
שולי מועלם-רפאלי:
אני מבקשת התייעצות סיעתית.
מכלוף מיקי זוהר:
חבר הכנסת אייכלר, בבקשה.
ישראל אייכלר:
אני רוצה להגיד משפט עקרוני מאוד, לא בקשר לחוק הזה.
ישראל אייכלר:
ועדת הכנסת היא המוסמכת לנהל את דיוני הכנסת.
ישראל אייכלר:
ועדת השרים היא מוסד לא סטטוטורי, זה משהו קואליציוני, ולצערי הגדול יש בוועדת השרים עדיפות רבה יותר לאנשי הבית היהודי לעומת הליכוד ולעומת יהדות התורה.
ישראל אייכלר:
זו ועדה פוליטית מאוד, וזה טבעי, ולכן אסור לוועדת הכנסת לוותר על סמכויותיה להחליט מתי להקדים ומתי לא להקדים, היא לא קשורה בכלל לוועדת שרים, שזה עניין ממשלתי.
ישראל אייכלר:
הכנסת, ככנסת, מתנהלת על ידי ועדת הכנסת, ותו לא.
מכלוף מיקי זוהר:
טוב, קיבלתי.
שולי מועלם-רפאלי:
אדוני, אני מזכירה שביקשתי התייעצות סיעתית.
שולי מועלם-רפאלי:
לכן כשתסגור את הדיון תאפשר לי התייעצות סיעתית.
מכלוף מיקי זוהר:
אחמד טיבי, בבקשה.
אחמד טיבי:
אני אחד מחברי הכנסת הוותיקים כאן, ואני גם מתכוון להישאר אחד מחברי הכנסת הוותיקים.
מכלוף מיקי זוהר:
נאחל לך.
מכלוף מיקי זוהר:
איך אמרת?
מכלוף מיקי זוהר:
בכל סיום כנסת הוא עומד מול הכנסת ואומר: שלום, להתראות.
מכלוף מיקי זוהר:
כולכם הולכים, ואני נשאר.
מכלוף מיקי זוהר:
במקרה.
מכלוף מיקי זוהר:
..
אחמד טיבי:
נפל בחלקך לעמוד בראש הוועדה החשובה הזאת.
ישראל אייכלר:
אתה לא מאמין שאין מקרה בעולם כלל?
מכלוף מיקי זוהר:
אין מקרה בעולם, אתה לא יודע את זה?
מכלוף מיקי זוהר:
הכול מושגח מלמעלה.
אחמד טיבי:
אך ורק לבקשת הפטור זה יהיה מאוד לא קולגיאלי להתנגד לבקשה שלו.
מכלוף מיקי זוהר:
מה, שאני אתנגד לביטן?
אחמד טיבי:
אני מדבר על כל החברים כאן.
אחמד טיבי:
זה מאוד לא קולגיאלי להתנגד לבקשה.
מכלוף מיקי זוהר:
טוב, מעניין.
מכלוף מיקי זוהר:
התייעצות סיעתית בת חמש דקות לבית היהודי.
מכלוף מיקי זוהר:
הנושא יורד מסדר היום.
מכלוף מיקי זוהר:
הסעיף הבא – בקשת חברת הכנסת רחל עזריה, יו"ר הוועדה המיוחדת לתכנון ובנייה, להעברת הצעת חוק לתיקון פקודת העיריות (הוראת שעה), התשע"ח-2018, מוועדת הפנים והגנת הסביבה לדיון בוועדה המיוחדת בראשותה.
מכלוף מיקי זוהר:
אני חושב שהנושא החקיקתי הזה צריך להיות בוועדת הפנים, כך אומרים גם היועצים המשפטיים.
מכלוף מיקי זוהר:
מהרגע שהיועצים המשפטיים חושבים שזה שייך לוועדת הפנים, כמובן שאני תומך בעמדתם.
מכלוף מיקי זוהר:
לכן אני מבקש לשמוע אם יש מי שחושב שזה צריך להגיע לוועדת הרפורמות.
מכלוף מיקי זוהר:
אם לא – נצביע לוועדת הפנים.
מכלוף מיקי זוהר:
מי בעד להשאיר את זה בוועדת הפנים?
מכלוף מיקי זוהר:
הבקשה לא נתקבלה.
בהצעות חוק:
1.
בהצעות חוק:
הצעת חוק ההגבלים העסקיים (תיקון מס' 20) (חיזוק האכיפה והקלת נטל האסדרה), התשע"ח-2018, מ/1221
הסעיף הבא:
לגבי סעיף 1, הצעת חוק ההגבלים העסקיים (תיקון מס' 20) – הוצעו מספר ועדות.
הסעיף הבא:
אחת ההצעות היתה ועדת הכלכלה, השנייה היתה ועדת הרפורמות.
הסעיף הבא:
המלצת המחלקה המשפטית היא להעביר לוועדת הכלכלה.
הסעיף הבא:
חברת הכנסת ורבין, בבקשה.
איילת נחמיאס ורבין:
תודה רבה לך, חבר הכנסת זוהר.
איילת נחמיאס ורבין:
בואו נאמר את זה בפשטות – בעיניי אין בית אחר בכנסת הזאת לחוק ההגבלים העסקיים.
איילת נחמיאס ורבין:
זה נכון שבכנסת ה-20 עשו כמה מבני לגו הזויים והעבירו כל מיני נושאים לוועדות שאינן קשורות.
איילת נחמיאס ורבין:
אני לא נכנסת כרגע לפוליטיקה שעומדת מאחורי זה, אם כי לא אהדתי אותה לא כשדובר בחוקים אחרים, ואני בוודאי לא אוהדת אותה בעניין הזה.
איילת נחמיאס ורבין:
אין ספק שוועדת הכלכלה היא הוועדה היחידה שמתאימה לדון בחוק ההגבלים העסקיים.
איילת נחמיאס ורבין:
צריך לומר שלאורך כל השנה היא מקיימת דיונים בנושאים שונים שקשורים להגבלים עסקיים, שלא כולם חקיקה, ועל כן אני מאוד מבקשת שהעניין יובא לוועדת כלכלה.
איילת נחמיאס ורבין:
תודה.
מכלוף מיקי זוהר:
בעיניי הבעיה היא אחרת.
מכלוף מיקי זוהר:
אני מבין שמשפטית זה שייך לכלכלה, הבעיה שלי היא העומס שיש בוועדת הכלכלה.
מכלוף מיקי זוהר:
יש שם חקיקה רבה שלא מקודמת בגלל שחבר הכנסת כבל עסוק בהרבה מאוד חוקים.
מכלוף מיקי זוהר:
הוא עובד קשה.
מכלוף מיקי זוהר:
אני גם מעריך מאוד את עבודתו, אבל לדעתי הוא לא יכול לעמוד בנטל.
אמיר אוחנה:
אגב, מה אם כך צריך להגיע לוועדת הרפורמות אם לא גם רפורמות מהסוג הזה של הגבלים עסקיים?
איילת נחמיאס ורבין:
עם כל הכבוד, זו לא רפורמה.
איילת נחמיאס ורבין:
אני רוצה להזכיר לשם מה הוקמה ועדת הרפורמות.
איילת נחמיאס ורבין:
היא היתה מאוד מאוד ספציפית, היום כבר קוראים לה הוועדה המיוחדת ולא ועדת הרפורמות.
איילת נחמיאס ורבין:
בחוץ קוראים לה ועדת הרפורמות.
איילת נחמיאס ורבין:
אני רוצה להגיד לך, חבר הכנסת זוהר, אתה צודק.
איילת נחמיאס ורבין:
אני לא טוענת שהמעמסה על ועדת הכלכלה אינה גדולה.
איילת נחמיאס ורבין:
גם כשאני מדברת עם שרים בממשלה הנוכחית, כולם משבחים את עבודת ועדת הכלכלה.
מכלוף מיקי זוהר:
לא אמרתי שלא, כבל עושה עבודה מצוינת שם.
איילת נחמיאס ורבין:
גם על הנמרצות וגם על המחויבות לרפורמות שהממשלה מחשיבה אותן.
איילת נחמיאס ורבין:
אגב, עסקתי לא מעט בהגבלים עסקיים בחיי, ואני אומרת שזו רפורמה מהותית, משמעותית, ואין מקום להעביר.
איילת נחמיאס ורבין:
יש עניין של אכסניה "אקדמית" - - -
אמיר אוחנה:
אז את אומרת שזו כן רפורמה.
איילת נחמיאס ורבין:
זה לא שייך לוועדת הרפורמות, זה שייך לוועדת הכלכלה.
איילת נחמיאס ורבין:
זה עניין משמעותי והוועדה היחידה בבית הזה שמתאימה לדון בהגבלים עסקיים היא ועדת הכלכלה.
איילת נחמיאס ורבין:
צריך את התמונה הרחבה, ועם כל הכבוד, את התמונה הרחבה, בנושאים הכלכליים של הרגולטור, יש רק לוועדת הכלכלה.
מכלוף מיקי זוהר:
חבריי חברי הוועדה, אני מבקש להצביע בעד העברה לוועדת הרפורמות.
איילת נחמיאס ורבין:
זה לא נכון.
ישראל אייכלר:
נמק.
מכלוף מיקי זוהר:
הנימוק הוא פשוט – בוועדת הכלכלה יש עומס רב, הם לא מצליחים להגיע להרבה מאוד חוקים.
מכלוף מיקי זוהר:
יש שם חוקים שלא מתקדמים מספיק כי יש הרבה עומס, ולכן אולי זה צריך לעבור לוועדת הרפורמות.
מכלוף מיקי זוהר:
חברת הכנסת מועלם, אני חושב שיש לך חוק שתקוע שם.
ישראל אייכלר:
לי יש כמה חוקים.
איילת נחמיאס ורבין:
לא בא אליי חבר כנסת אחד להלין, וגם לא שר בממשלה.
איילת נחמיאס ורבין:
אנחנו בדין ודברים עם משרדי הממשלה, כל הזמן בשוטף, על הדברים שחשובים למשרדי הממשלה.
מכלוף מיקי זוהר:
שלום, כבל, שב.
מכלוף מיקי זוהר:
חיכיתי לך.
איילת נחמיאס ורבין:
אין שר בממשלה שלא בא בדברים עם חבר הכנסת כבל או איתי, כי יודעים שאנחנו עובדים יחד - - -
מכלוף מיקי זוהר:
העומס, כבל, העומס.
איתן כבל:
כולם עמוסים פה בבית הזה.
מכלוף מיקי זוהר:
לא, לא, אתה הכי עמוס.
איתן כבל:
כי משום מה גם הממשלה רוצה לבוא דווקא אליי משום מה.
מכלוף מיקי זוהר:
שמעתי שגם את רפורמת החשמל הם רוצים להעביר אליך.
מכלוף מיקי זוהר:
אגב, אני לא בטוח שזה יקרה, אבל הם רוצים.
איתן כבל:
אני לא מציע לאדוני, איך אומרים, לעוף על ההליום של עצמו.
איתן כבל:
אני חבר שלך - - -
מכלוף מיקי זוהר:
רצה הגורל שזה יהיה בסמכותי, מה לעשות.
מכלוף מיקי זוהר:
לא אני מתכנן את זה, אתה יודע.
מכלוף מיקי זוהר:
זה ההוא למעלה.
מכלוף מיקי זוהר:
אנחנו מעיפים עפיפונים, לא בלונים.
איתן כבל:
יש נהלים בסיסיים.
איתן כבל:
ממונה על ההגבלים, הבית שלהם מאז ומעולם הוא ועדת הכלכלה.
איתן כבל:
באה איתי בדברים חברת הכנסת רחל עזריה, על העניין הזה באו איתי בדברים מכולנו, הגעתי איתם להבנות ולהסכמות.
איתן כבל:
עצם העובדה שאני נדרש לבוא לכאן, היא חוצפה בזכות עצמה.
מכלוף מיקי זוהר:
הקרדיט שלי, עם ההליום ביחד.
איתן כבל:
יש לנו מחויבות, גם דיברתי עם הממונה, זו הצעת חוק חשובה.
איתן כבל:
אני אעמוד בה כמו שאני מתחייב לעמוד בכל הדברים האחרים.
איתן כבל:
אני מבקש מכם להשאיר את זה בוועדת הכלכלה.
מכלוף מיקי זוהר:
אוקיי, אז בשלב זה אני מוריד את זה מסדר היום.
מכלוף מיקי זוהר:
אני לא מצביע על זה כרגע, אני אחשוב על זה.
הנושא הבא:
מי בעד להעביר את זה לוועדת הכספים?
הנושא הבא:
מי נגד?
הנושא הבא:
מי נמנע?
הנושא הבא:
בעד ההצעה – הרוב
הנושא הבא:
נמנעים – אין
גיל ברינגר:
אנחנו מתקנים את התקלה שנפלה פה, מורידים את דרישת הקוורום - - -
איילת נחמיאס ורבין:
"תקלה".
איילת נחמיאס ורבין:
..
שולי מועלם-רפאלי:
כן, תקלה - - -
איילת נחמיאס ורבין:
שולי, ראיתי איך התקלה הזאת קרתה.
איילת נחמיאס ורבין:
זו לא היתה תקלה.
יואב בן צור:
לא יכול להיות שהיתה תקלה.
יואב בן צור:
אני לא מקבל את זה.
יואב בן צור:
גיל, למה אתה אומר שהיתה תקלה?
יואב בן צור:
לא היתה תקלה.
גיל ברינגר:
לא היתה תקלה?
גיל ברינגר:
אוקיי, אז אנחנו מחזירים מחדש את הנוסח לנוסח שראש הממשלה הציע אותו והממשלה הניחה, ומאיזושהי סיבה – אולי תקלה, אולי לא – זה השתנה במהלך העבודה כאן.
גיל ברינגר:
אגב, אני חושב שהסכמה על החוק הזה היא חוצה מפלגות.
איילת נחמיאס ורבין:
בניגוד לדרכי, שאני מתנגדת להקדמות דיון בהצעות חוק, בדיוק הזה לא רק שאני לא אתנגד, אני אצביע - - -
איילת נחמיאס ורבין:
טיבי, בוא הנה, תפסיק לנסות לפתור להם את הבעיות בקואליציה.
איילת נחמיאס ורבין:
אחר כך זה משפיע עליו ממש לרעה.
מכלוף מיקי זוהר:
באיזשהו שלב טיבי ישב איתנו בקואליציה.
מכלוף מיקי זוהר:
אני אומר לך, יגיע הרגע.
אחמד טיבי:
אני אהיה פה, אתה לא תהיה.
מכלוף מיקי זוהר:
נראה לך שאני לא אהיה פה?
מכלוף מיקי זוהר:
אני אהיה פה אחריך.
מכלוף מיקי זוהר:
הנה, תרשמו לפרוטוקול, אני אהיה פה אחריך.
אחמד טיבי:
מדובר על עוד 20 שנה.
מכלוף מיקי זוהר:
אני עוד ילד, אני בן 38, תירגע.
מכלוף מיקי זוהר:
אני מבטיח לך שאני אהיה פה אחריך.
שולי מועלם-רפאלי:
אני מזכירה לכולם ששאיפתו של חבר הכנסת טיבי, כפי שהובאה לידיעת כולנו מעל דוכן המליאה, היא להיות ראש הממשלה.
מכלוף מיקי זוהר:
נוודא שהשאיפה שלו לא תוגשם.
שולי מועלם-רפאלי:
כל אחד ותפקידו.
אחמד טיבי:
בגללכם אני הולך אוטוסטרדה לזה.
איילת נחמיאס ורבין:
אני ראיתי את חברי הקואליציה באים לכלות את פניו לתפקידים בממשלה שלו.
איילת נחמיאס ורבין:
בניגוד לדרכי, שאני נוהגת להצביע נגד בקשות ממשלה להקדמת דיון, פה לא רק שאני לא אמנע, אני אצביע בעד, כי אני חושבת שזו הקדמה חשובה.
איילת נחמיאס ורבין:
אני אומר מדוע – משום שאני ראיתי את הלילה שבו הועבר החוק הזה, שבגלל ההסתייגות של יושב-ראש ועדת החוץ והביטחון בעניין הזה, שראש הממשלה ושר הביטחון יוכלו להחליט לבדם שהם יוצאים למלחמה, ראיתי את זה מתרחש ולכן אני לא אוהבת את המילה "תקלה".
איילת נחמיאס ורבין:
לא נפלה פה תקלה, ולא היתה פה שגגה, היו לחצים בלתי אפשריים שכתוצאה מהם האופוזיציה, שהתכוונה להצביע בעד החוק, הצביעה נגדו.
איילת נחמיאס ורבין:
על כן התיקון הזה, וידע הציבור הישראלי שהתיקון הזה בא לעולם בצדק ומה שקרה לפני כחודש היה טעות גדולה מאוד.
איילת נחמיאס ורבין:
אנחנו רואים מה קורה כרגע בדרום, ועם כל הכבוד לראש הממשלה ושר הביטחון, יש פורום שנקרא ועדת השרים לענייני ביטחון.
איילת נחמיאס ורבין:
למי שלא יודע, זה הקבינט.
איילת נחמיאס ורבין:
לקבינט נועד תפקיד במדינת ישראל, ולכן טוב שהתיקון הזה בא לעולם מהר.
מכלוף מיקי זוהר:
רק להבהיר שהפטור הזה הוא לפני קריאה ראשונה בלבד.
רוברט אילטוב:
רגע, רגע, רגע, אני חבר קואליציה.
רוברט אילטוב:
זה לא היה מהלך של האופוזיציה, עם כל הכבוד.
איילת נחמיאס ורבין:
מה, מה, מה, מה?
רוברט אילטוב:
התיקון אחר כך - - -
יואל חסון:
כשהתחיל כל התיקון הזה מלכתחילה, האופוזיציה התנהלה בעניין באופן מאוד ממלכתי וענייני.
יואל חסון:
חברינו היו שותפים לחקיקת החוק הזה בוועדת החוץ והביטחון, עד שברגע האחרון נכנסה ההסתייגות הזאת והתיקון הזה.
יואל חסון:
התרענו ואמרנו שהדבר הזה לא יעבור, שהדבר הזה לא ראוי במדינה דמוקרטית, שהדבר הזה לא נכון גם ברמה ניהולית, וגם מבחינת ראש הממשלה ושר הביטחון זה לא נכון בעבורם.
יואל חסון:
לכן לפחות אפשר לומר בהגינות שמצד אחד היינו ממלכתיים, ומצד שני עלינו על הבעיה מהרגע הראשון.
יואל חסון:
התרענו, אתם לא הקשבתם, הצבעתם כמו אוטומט במליאה, לא הקשבתם לאף אחד.
רוברט אילטוב:
יש משמעת קואליציונית.
יואל חסון:
משמעת, משמעת.
יואל חסון:
אי אפשר - - -
איילת נחמיאס ורבין:
אבל אני ראיתי את זה קורה.
רוברט אילטוב:
קיבלנו את ההחלטה הזאת כוועדה - - -
איילת נחמיאס ורבין:
אנחנו לא הצבענו בעד זה.
יואל חסון:
בעניינים גורליים כאלה של הכרזה על מלחמה או כל דבר שגורל של אנשים תלוי בו, עם כל הכבוד למשמעת סיעתית, לא הולכים עיוורים אחרי משמעת סיעתית.
יואל חסון:
לכן טוב שהתיקון הזה בא לעולם.
פנינה תמנו:
אני מחזקת את הדברים של החברים שלי שלא מדובר בתקלה.
פנינה תמנו:
זה סוג של רשלנות פושעת כלפי ציבור שלם לחשוב ששני אישים יוכלו להחליט על הכרזה למלחמה.
פנינה תמנו:
אני רק רוצה להזכיר פה את העבודה המשמעותית של חבר סיעתי עפר שלח - - -
מכלוף מיקי זוהר:
או-וו.
מכלוף מיקי זוהר:
סליחה על ההערה.
פנינה תמנו:
אדוני, אתה יודע, אנחנו לא נמצאים בשוק שאתה עושה כך עם היד.
מכלוף מיקי זוהר:
מה אמרתי, או-וו?
איילת נחמיאס ורבין:
הוא עשה עבודה מאוד חשובה בחוץ וביטחון, וכך גם עמר בר-לב.
פנינה תמנו:
הוא עשה עבודה מאוד קשה - - -
מכלוף מיקי זוהר:
בלי עפר שלח לא היתה מדיניות ביטחונית במדינת ישראל.
פנינה תמנו:
הוא עשה עבודה מאוד קשה וחבל שהקואליציה וראש הממשלה ושר הביטחון מתנהגים בצורה כזאת.
מכלוף מיקי זוהר:
המדיניות הביטחונית כולה מושתת על דרכו של עפר שלח.
פנינה תמנו:
סליחה, חבר הכנסת זוהר, סתם באת עם המלצה.
מכלוף מיקי זוהר:
חבר הכנסת אילטוב, יוזם התיקון, בבקשה.
מכלוף מיקי זוהר:
אתה כמובן לא עשית כמעט כלום, הכל זה האופוזיציה.
יואל חסון:
בוודאי, האופוזיציה היתה הראשונה לזהות.
יואל חסון:
אפילו חבר הכנסת אוחנה יגיד שהיינו הראשונים לזהות.
רוברט אילטוב:
ממש לא נכון.
פנינה תמנו:
לדעתי נצטרך לחקור איך הגעתם בכלל עד הלום, לתקלה.
רוברט אילטוב:
אני מאוד מודה לכם שאתם נותנים גם לי זכות דיבור.
מכלוף מיקי זוהר:
כן, הם עושים לך טובה.
יואל חסון:
האמת שנותנים.
רוברט אילטוב:
אני רוצה להעמיד את הדברים במקומם כדי שיהיה ברור מה היתה עמדת האופוזיציה בוועדה.
רוברט אילטוב:
הוועדה ביקשה שיהיה קוורום ובסוף זה לא עבר.
רוברט אילטוב:
הבקשה שלי היא להצביע על הצעת החוק הממשלתית כפי שהיא היתה, בלי קוורום ובלי כלום.
רוברט אילטוב:
בסוף האופוזיציה הצטרפה אליי והעברנו את זה, ונתנו את הרמז, וזה לא שעמדת האופוזיציה היתה קוורום והרוב בקוורום, והם לא רצו להתפשר עד שלא שכנעתי אותם.
רוברט אילטוב:
אז בואו נעמיד את הדברים במקומם.
רוברט אילטוב:
כשהממשלה הצביעה והקואליציה מפעילה משמעת קואליציונית, אז יש כללים.
איילת נחמיאס ורבין:
מה זה קשור לשר הביטחון וראש הממשלה?
רוברט אילטוב:
להגיד "זיהינו" ו"עשינו" – בואו, תירגעו, הכול במקום.
יואל חסון:
זאת האמת.
איילת נחמיאס ורבין:
זה גרם לנו להצביע נגד חוק חשוב ולא בעדו.
רוברט אילטוב:
רק רציתי להבהיר שלא תגידו של ידעתם - - -
איילת נחמיאס ורבין:
רוברט, מה כואב לך?
איילת נחמיאס ורבין:
עבדנו על החוק הזה - - -
מכלוף מיקי זוהר:
אני עובר להצבעה – מי בעד הפטור?
מכלוף מיקי זוהר:
ההצבעה החלה, אתם מפריעים.
מכלוף מיקי זוהר:
לא לדבר בזמן ההפרעה.
מכלוף מיקי זוהר:
מי בעד הבקשה של הממשלה להקדמת הדיון?
מכלוף מיקי זוהר:
בעד הבקשה – 8
מכלוף מיקי זוהר:
נמנעים – נמנעים
מכלוף מיקי זוהר:
תודה רבה לכולם, הישיבה נעולה.
מכלוף מיקי זוהר:
הנושאים שלפנינו על סדר-היום: בקשת יושב-ראש ועדת הכלכלה למיזוג הצעות החוק הבאות: הצעת חוק למניעת כלבת, מטעם הממשלה.
מכלוף מיקי זוהר:
נידונה בקריאה ראשונה.
מכלוף מיקי זוהר:
הצעת חוק לתיקון פקודת הכלבת של חברת הכנסת שרן השכל.
מכלוף מיקי זוהר:
מיזוג ההצעות.
מכלוף מיקי זוהר:
יש מישהו שרוצה לומר משהו לפני שעוברים להצבעה?
מכלוף מיקי זוהר:
מי בעד מיזוג ההצעות – ירים את ידו.
מכלוף מיקי זוהר:
הצעת חוק בתי המשפט (תיקון מס' 90)(מינוי מומחה מטעם בתי המשפט), התשע"ז-2017 << נושא >>
מכלוף מיקי זוהר:
בקשת יושב-ראש ועדת חוקה, חוק ומשפט למיזוג הצעות החוק הבאות: הצעת חוק בתי המשפט, מס' 1139 והצעת חוק בתי המשפט של חברת הכנסת איילת נחמיאס ורבין.
מכלוף מיקי זוהר:
סעיף 3 ואחרון על סדר-היום.
אתי בן יוסף:
איפה נחמן?
אתי בן יוסף:
הוא לא נמצא.
אתי בן יוסף:
אין יותר, סיימנו.
אתי בן יוסף:
אין עוד.
מכלוף מיקי זוהר:
אם המערער לא נמצא, מה עושים?
דן מרזוק:
תקנון הכנסת קובע שאם חבר הכנסת נעדר מהישיבה שבה דנים בערעור שלו - - -
קריאה:
הנה, הוא פה.
קריאה:
הוא פה.
מכלוף מיקי זוהר:
תמשיך.
דן מרזוק:
רואים אותו כמי שלא הגיש ערעור.
מכלוף מיקי זוהר:
מאחר והיועץ המשפטי הבהיר שאם המערער לא נמצא פה זה כאילו הוא לא הגיש את הערעור, אני קובע בזאת - -
קריאה:
לא, הוא כאן.
פנינה תמנו:
אדוני היושב-ראש, קצת התחשבות.
מכלוף מיקי זוהר:
- - שנמתין לו עד 10:22.
פנינה תמנו:
אז בואו נדבר על דברים דיומא.
שולי מועלם-רפאלי:
קודם כל, נברך את כל ראשי הערים שנבחרו.
פנינה תמנו:
ונחזק את תושבי הדרום, שנאלצים להתמודד מול הפרסה וההחלטות של הממשלה.
מכלוף מיקי זוהר:
הנה, אני רואה אותו מגיע.
מכלוף מיקי זוהר:
אז בדיוק שהוא מגיע אני יכול לומר: נחמן, saved by the bell.
מכלוף מיקי זוהר:
זה היה עניין של שניות ספורות לפני שהייתי קובע שהערעור נפל.
פנינה תמנו:
נחמן, הוא כמעט הפיל לך את זה.
מכלוף מיקי זוהר:
יכולתי.
מכלוף מיקי זוהר:
התקנון אפשר לי.
מכלוף מיקי זוהר:
אבל זהבה הצילה אותך.
מכלוף מיקי זוהר:
אחמד טיבי – שמעתי שהוא צריך להגיע, לא?
מכלוף מיקי זוהר:
איפה אחמד טיבי?
מכלוף מיקי זוהר:
הוא צריך להציג את עמדת הנציגות.
מכלוף מיקי זוהר:
מה התקנון אומר על זה, אדוני היועמ"ש?
דן מרזוק:
אין חובה שסגן יושב-ראש הכנסת יהיה נוכח בישיבה.
דן מרזוק:
רצוי – לא, אין חובה.
מכלוף מיקי זוהר:
נחמן, אנחנו רוצים את סגן יושב-ראש הכנסת, שיהיה פה.
מכלוף מיקי זוהר:
איפה חבר הכנסת טיבי?
נחמן שי:
בבקשה, אני מוכן, אדוני היושב-ראש.
נחמן שי:
אדוני היושב-ראש, אני מוכן.
נחמן שי:
הזעקתם אותי מישיבה.
מכלוף מיקי זוהר:
אני צריך את סגן היושב-ראש.
נחמן שי:
בבקשה, אדוני היושב-ראש, אני מוכן לדבר.
נחמן שי:
היושב-ראש, אני מוכן.
קריאה:
היועץ המשפטי, אם סגן היושב-ראש לא נמצא, מה עושים?
מכלוף מיקי זוהר:
מה עושים?
נחמן שי:
אני אסביר.
מכלוף מיקי זוהר:
רגע, אני צריך את סגן היושב-ראש.
מכלוף מיקי זוהר:
אני יכול בלעדיו?
דן מרזוק:
שאל יושב-ראש הוועדה אם קיימת חובה בתקנון שסגן יושב-ראש הכנסת ייצג את עמדת הנשיאות בוועדה.
דן מרזוק:
תקנון הכנסת לא קובע חובה כזאת.
דן מרזוק:
רצוי, כמובן, שיהיה סגן יושב-ראש בוועדה, אבל אין מניעה לדון בערעור גם בהיעדרו.
נחמן שי:
אז אני אסביר את הנושא.
נחמן שי:
אפשר?
נחמן שי:
אחת הפרשות הקשות ביותר בתולדות מדינת ישראל היא פרשת 3,000.
נחמן שי:
אני לא מדבר על ההיבטים המשפטיים שלה, הם יידונו בבוא הזמן, אם יידונו בכלל בבית משפט.
נחמן שי:
אני מדבר על שני נושאים.
נחמן שי:
ההצעה הייתה לדון בהיבטים המוסריים, האתיים והארגוניים של הפרשה, לא בהיבטים המשפטיים, לא באנשים המדוברים.
נחמן שי:
פרשת 3,000.
נחמן שי:
אני חושב שיש שם שבר ערכי ומוסרי שנוגע באמון של הציבור במערכת הכי חשובה שלנו – חשוב להדגיש את זה – מערכת הביטחון וצה"ל.
נחמן שי:
אמרתי לעצמי אני לא רוצה לגעת, אני לא דואג מי יוגש למשפט ומי לא, לא מעניין אותי.
מכלוף מיקי זוהר:
שאלה לאדוני.
מכלוף מיקי זוהר:
האם אדוני יודע שכדי לקבל החלטה בנשיאות שהנושא שלך יעבור לדיון מהיר יש יתרון בכך שמספר חברי כנסת ממספר סיעות שונות מגישים יחד אתך את ההצעה?
נחמן שי:
זה רק עניין טכני.
מכלוף מיקי זוהר:
לא, לא, זה עניין מהותי בקבלת ההחלטות בנשיאות.
נחמן שי:
לא.
נחמן שי:
אין אדם במדינת ישראל נכון להיום שלא מכיר את - - -
מכלוף מיקי זוהר:
זה לא רק חשיבות הנושא.
פנינה תמנו:
מה אמרת?
פנינה תמנו:
לא הבנתי.
נחמן שי:
הוא רוצה שיהיו עוד.
נחמן שי:
זה בעתיד.
מכלוף מיקי זוהר:
יש משמעות למספר היוזמים - -
נחמן שי:
לא, אין.
נחמן שי:
בעיני אין.
מכלוף מיקי זוהר:
- - ולאיזה סיעות הם משתייכים.
מכלוף מיקי זוהר:
ככל שיש מספר יוזמים גדול יותר ומספר סיעות גדול יותר - - -
יעל כהן-פארן:
אבל זה לא הכרחי.
מכלוף מיקי זוהר:
לא אמרתי שזה הכרחי, אבל יש לזה משקל וכובד בקבלת ההחלטה.
יעל כהן-פארן:
גם לחשיבות הנושא יש.
נחמן שי:
מיקי, אני בכנסת הזאת כבר עשר שנים, אז אני כבר יודע איך עובדים.
נחמן שי:
לפעמים יש לך קבוצת חברי כנסת, לפעמים אין לך.
פנינה תמנו:
חד משמעית.
פנינה תמנו:
לפעמים הנושא בחשיבותו הוא מה שצריך להכריע.
נחמן שי:
זה לא נכון, זה לא מפחית מעוצמת – אני בכוונה מדגיש, אני לא הולך לתקוף אנשים.
נחמן שי:
לא ראש הממשלה מעניין אותי.
נחמן שי:
מעניין אותי - - -
פנינה תמנו:
וגם אם כן?
נחמן שי:
כי זה מפחיד אותם.
פנינה תמנו:
אדוני היושב-ראש, כמי שהייתה בנשיאות בקדנציה הקודמת, אין ספק שגם המהות של הנושא היא שאמורה להשפיע בהחלטה אם מאשרים הצעה לסדר-יומה של הכנסת.
פנינה תמנו:
לא יכול להיות שלא יאשרו כזה נושא חשוב, וגם נחמן – גם אם אנחנו נתקוף וגם אם לא, מה זה משנה בכלל?
פנינה תמנו:
צריך לאשר את ההצעה הזאת.
מכלוף מיקי זוהר:
בואו נשמע את היועץ המשפטי.
מכלוף מיקי זוהר:
אדוני נציג נשיאות הכנסת, חיכינו לך.
מכלוף מיקי זוהר:
אני אגיד לך משהו, אחמד, אני רוצה לשמוע בכיליון עיניים את עמדתך.
אחמד טיבי:
אני אפתיע.
אחמד טיבי:
מהי עמדתי.
מכלוף מיקי זוהר:
קודם כל היועץ המשפטי.
מכלוף מיקי זוהר:
היועץ המשפטי יאמר מה שחשוב שנשמע.
מכלוף מיקי זוהר:
כן, אדוני היועמ"ש, דן מרזוק, בבקשה.
מכלוף מיקי זוהר:
אתה רוצה לומר משהו?
מכלוף מיקי זוהר:
אחמד, בבקשה.
מכלוף מיקי זוהר:
עמדת הנשיאות בבקשה.
אחמד טיבי:
הנשיאות מתנגדת.
אחמד טיבי:
מתנגדת.
מכלוף מיקי זוהר:
לערעור?
פנינה תמנו:
דווקא אותך שלחו, טיבי.
מכלוף מיקי זוהר:
האם חבר הכנסת טיבי יצביע יחד עם עמדת הנשיאות?
דן מרזוק:
אני רק אומר במילה – תקנון הכנסת קובע לעניין אישור הצעות דחופות לסדר-היום שלא יאושרו דיונים בהצעה דחופה אם מובאים לפני הכנסת באותו שבוע הצעה לסדר-היום או שאילתה דחופה או הצעה להביע אי אמון בממשלה בנושא דומה.
דן מרזוק:
השבוע הזה, היום, אמורה לעלות במליאה הצעה רגילה לסדר-היום של חברת הכנסת תמר זנדברג, שהכותרת שלה היא: הצורך בהקמת ועדת חקירה פרלמנטרית לבדיקת פרשת השחיתות ברכש הצוללות.
דן מרזוק:
חשוב שוועדת הכנסת תדע שהנושא הזה יידון השבוע בכנסת, וזו יכולה להיות עוד סיבה שבגללה נשיאות הכנסת בחרה שלא לאשר את ההצעה הדחופה.
דן מרזוק:
כמובן שלוועדת הכנסת יש סמכות לאשר את ההצעה הדחופה.
נחמן שי:
בניגוד למקובל לאחרונה, אני מכבד עמדתם של יועצים משפטיים.
נחמן שי:
אותם ואת עמדותיהם, אבל אני חושב שזה לא משנה לנו.
נחמן שי:
הצעת אי אמון טובה, שכתובה כאן.
נחמן שי:
אני גם רוצה לראות המשך.
נחמן שי:
אני מקווה שמהצעה לסדר היא תועבר לוועדה ויתקיים דיון מעמיק וחשוב בוועדת חוץ וביטחון.
מכלוף מיקי זוהר:
עמדת הנשיאות היא?
אחמד טיבי:
אני אפתיע, ואני אהיה ממלכתי.
איילת נחמיאס ורבין:
באמת?
איילת נחמיאס ורבין:
מה קרה?
שולי מועלם-רפאלי:
בשאיפתו להיות ראש הממשלה יום אחד.
שולי מועלם-רפאלי:
הוא בוחר בדרך הממלכתית.
מכלוף מיקי זוהר:
כן, חבר הכנסת טיבי, סגן יושב-ראש הכנסת.
אחמד טיבי:
הנשיאות דנה בנושא.
אחמד טיבי:
דסקסה אותו.
אחמד טיבי:
היה ויכוח.
אחמד טיבי:
זה הוכרע באופן דמוקרטי - -
מכלוף מיקי זוהר:
על פי החלטת הרוב.
אחמד טיבי:
- - כן, שאין לקבל.
מכלוף מיקי זוהר:
נערכה הצבעה בנשיאות?
אחמד טיבי:
היה ברור שיש רוב נגד ההחלטה.
אחמד טיבי:
בזה מסתיים תפקידי פה כסגן יושב-ראש.
מכלוף מיקי זוהר:
האם אתה תצביע בעד עמדת הנשיאות או נגדה?
אחמד טיבי:
יש לי דרישות.
מכלוף מיקי זוהר:
מה הדרישות?
מכלוף מיקי זוהר:
בוא נשמע את הדרישות.
אחמד טיבי:
אני שוקל את צעדיי.
מכלוף מיקי זוהר:
חבר הכנסת טיבי, אנא מנה את דרישותיך בפני חברי הוועדה.
אחמד טיבי:
יש בפני כמה אופציות: או שאני מתפטר ומצביע יחד - - -
מכלוף מיקי זוהר:
מתפטר מסגנות יושב-ראש הכנסת.
אחמד טיבי:
זו האופציה הראשונה.
אחמד טיבי:
אני מצביע יחד עם נחמן.
מכלוף מיקי זוהר:
אופציה מעניינית.
אחמד טיבי:
אופציה שנייה, שהקואליציה תביא ים לשלושה יישובים ערביים במקום השיטפונות שיש.
אחמד טיבי:
או שאני אנהג באופן ממלכתי ולא אצביע.
מכלוף מיקי זוהר:
מי בעד הערעור של חבר הכנסת נחמן שי – ירים את ידו.
מכלוף מיקי זוהר:
נא לספור את המצביעים.
מכלוף מיקי זוהר:
ארבעה בעד.
מכלוף מיקי זוהר:
שישה נגד.
מכלוף מיקי זוהר:
ההצעה לא התקבלה.
מכלוף מיקי זוהר:
אני פותח את ישיבת ועדת הכנסת בעניין רוויזיה.
מכלוף מיקי זוהר:
להצביע על הרוויזיה בעד?
מכלוף מיקי זוהר:
אם כן, אני אצביע בעד, רק תגיד לי אם אתה רוצה.
יואל חסון:
מה?
מכלוף מיקי זוהר:
תצביע בעד הרוויזיה ולהחליף או להשאיר ככה וזהו?
יואל חסון:
אני לא משתף פעולה עם הוועדה הזאת.
מכלוף מיקי זוהר:
בעד להחליף את גרמן?
יואל חסון:
לא, אני לא משתף פעולה עם הוועדה, יש פה עיוות מוחלט של ההרכב בוועדה.
מכלוף מיקי זוהר:
אז למה דווקא ג'בארין בחוץ?
יואל חסון:
אסביר לך למה.
יואל חסון:
יש גם עניין של רלוונטיות של נושא.
יואל חסון:
אני אסביר לך.
מכלוף מיקי זוהר:
חבר כנסת ערבי לא ידון בנושאים שקשורים ליהודה ושומרון?
יואל חסון:
לא התכוונתי לזה.
מכלוף מיקי זוהר:
נו, אז מי יותר רלוונטי?
יואל חסון:
קודם כול, למה?
יואל חסון:
ערבי יותר רלוונטי לשומרון מיהודי?
מכלוף מיקי זוהר:
לא, ברור שלא, אבל מן הסתם יש לו טענות נגד הרבה יותר חזקות.
מכלוף מיקי זוהר:
מה אתה רוצה לעשות?
יואל חסון:
אמרתי מה לעשות.
מכלוף מיקי זוהר:
לפתוח את הרוויזיה?
יואל חסון:
לא, תחליף בוועדת הפנים.
בצלאל סמוטריץ':
את מי הוא רוצה?
מכלוף מיקי זוהר:
הוא רוצה להכניס את רויטל סויד.
יואל חסון:
לא יכול להיות שבמחנה הציוני יש חבר אחד.
יואל חסון:
זה לא יכול להיות.
מכלוף מיקי זוהר:
אני מצביע נגד הרוויזיה או בעד הרוויזיה – תחליט.
בצלאל סמוטריץ':
נגד, נגד.
מכלוף מיקי זוהר:
נמק את הרוויזיה.
יואל חסון:
אני אומר בצורה ברורה, הצורה שבה הוקמה הוועדה היא צורה מעוותת.
יואל חסון:
זאת ועדה שלא מייצגת את יחסי הכוחות בכנסת.
יואל חסון:
אני לא מתכוון לשתף פעולה עם הוועדה הזאת, ומתכוון לפנות גם לגורמים רלוונטיים כדי לסכל את תפקודה של הוועדה הזאת.
יואל חסון:
אני חושב שזאת ועדה שהוקמה בחטא, היא לא מייצגת באמת את רצון הכנסת, את יחסי הכוחות בכנסת.
יואל חסון:
יש בה הרכב שנקבע באופן חד-צדדי על-ידי הקואליציה, ולכן אני מתנגד לוועדה הזאת.
מכלוף מיקי זוהר:
מי בעד הרוויזיה?
מכלוף מיקי זוהר:
בעד – 1
מכלוף מיקי זוהר:
הרוויזיה נפלה.